ᱞᱚᱠᱷᱢᱤᱱᱟᱛᱷ ᱵᱮᱡᱽ ᱵᱚᱨᱩᱣᱟ

ᱠᱚᱠᱷᱢᱤᱱᱟᱛᱷ ᱵᱮᱡᱽᱵᱚᱨᱩᱣᱟ (ᱤᱝᱨᱟ.ᱡᱤ: Lakshminath Bezbaroa; 1864-1938) ᱱᱟᱦᱟᱜ ᱟᱥᱟᱢᱤᱭᱟᱹ ᱥᱟᱶᱦᱮᱫ ᱨᱮᱱ ᱢᱤᱫ ᱫᱤᱥᱟᱹ ᱩᱫᱩᱜᱤᱡ ᱮ ᱛᱟᱦᱮᱸ ᱠᱟᱱᱟ । ᱚᱱᱚᱲᱦᱮ, ᱜᱟᱭᱟᱱ, ᱠᱥ.ᱦᱱᱤ, ᱜᱟᱢᱟᱢ, ᱚᱱᱚᱞ, ᱡᱤᱭᱚᱱᱤ, ᱜᱤᱫᱽᱨᱟᱹ ᱥᱟᱶᱦᱮᱫ, ᱱᱟᱜᱟᱢ ᱯᱚᱛᱚᱵ , ᱠᱷᱚᱵᱚᱨᱤᱭᱟ. ᱮᱢᱟᱱ ᱥᱟᱱᱟᱢ ᱯᱟᱦᱴᱟ ᱨᱮ ᱵᱮᱡᱽ ᱵᱚᱨᱩᱣᱟ ᱟᱜ ᱮᱱᱮᱢ ᱛᱮ ᱟᱥᱟᱢ ᱨᱮᱭᱟᱜ ᱱᱟᱜᱟᱢ ᱯᱮᱨᱮᱡ ᱜᱮᱭᱟ । ᱠᱨᱤᱯᱟᱵᱚᱨ ᱵᱚᱨᱩᱣᱟ ᱵᱟᱦᱱᱟ ᱧᱩᱛᱩᱢ ᱛᱮ ᱥᱟᱶᱦᱮᱫ ᱥᱟᱡᱟᱣ ᱠᱟᱛᱮ ᱢᱤᱫ ᱥᱟᱶᱛᱟ ᱥᱩᱥᱟ.ᱨᱤᱭᱟ. ᱞᱮᱠᱟ ᱛᱮ ᱩᱯᱨᱩᱢ ᱮ ᱥᱚᱫᱚᱨ ᱟᱠᱟᱫᱼᱟ ৷

ᱡᱟᱱᱟᱢ
ᱞᱚᱠᱷᱢᱤᱱᱟᱛᱷ ᱵᱮᱡᱽ ᱵᱚᱨᱩᱣᱟ ᱨᱮᱱ ᱟᱯᱟᱛ ᱫᱤᱱᱱᱟᱛᱷ ᱵᱮᱡᱽ ᱵᱚᱨᱩᱣᱟ ᱫᱚ ᱵᱨᱤᱴᱤᱥ ᱨᱮᱱ ᱟᱢᱞᱟᱭ ᱛᱟᱦᱮᱸ ᱠᱟᱱᱟ ৷ ᱢᱟᱱᱚᱛᱟᱱ ᱫᱤᱱᱱᱟᱛᱷ ᱵᱮᱡᱽ ᱵᱚᱨᱩᱣᱟ ᱫᱚ ᱪᱟ.ᱠᱨᱤ ᱞᱟ.ᱜᱤᱫ ᱱᱚᱜᱟᱶ ᱠᱷᱚᱱ ᱱᱚᱨᱯᱮᱴᱟ ᱛᱮ ᱠᱚ ᱵᱚᱫᱤᱞᱤ ᱠᱮᱫᱮ ᱛᱮ ᱥᱮᱱᱚᱜ ᱦᱩᱭ ᱮᱱ ᱛᱟᱭᱟ ৷ ᱩᱱ ᱚᱠᱛᱮ ᱱᱟᱦᱟᱜ ᱞᱮᱠᱟ ᱥᱟᱜᱟᱲᱚᱢ ᱥᱟᱨᱵᱷᱟᱨ ᱵᱟᱝ ᱛᱟᱦᱮᱸ ᱠᱟᱱ ᱛᱮ ᱵᱨᱚᱦᱢᱚ ᱯᱩᱛᱨᱚ ᱜᱟᱰᱟ ᱞᱟ.ᱣᱠᱟ. ᱛᱮ ᱥᱟᱝᱜᱷᱟᱨ ᱠᱚ ᱮᱦᱚᱵ ᱠᱮᱫᱼᱟ ৷ ᱩᱱᱱ ᱦᱤᱞᱚᱜ ᱫᱚ ᱛᱟᱦᱮᱸ ᱠᱟᱱᱟ ᱠᱟᱨᱛᱤᱠ ᱪᱟᱱᱫᱚ ᱨᱮᱭᱟᱜ ᱞᱚᱠᱷᱢᱤ ᱯᱩᱨᱱᱤᱢᱟ ৷ ᱥᱤᱝᱜᱟ.ᱲ ᱵᱮᱲᱟ ᱟᱦᱚᱛ ᱜᱩᱲᱤ ᱧᱩᱛᱩᱢ ᱟᱱ ᱴᱷᱟᱶ ᱨᱮ ᱫᱤᱱᱱᱟᱛᱷ ᱵᱮᱡᱽ ᱵᱚᱨᱩᱣᱟ ᱜᱷᱟᱨᱚᱸᱡᱽ ᱨᱮᱱ ᱞᱟ.ᱣᱠᱟ. ᱨᱮ ᱤᱥᱤᱱ ᱵᱟᱥᱟᱝ ᱠᱟᱛᱮ ᱫᱟᱠᱟ ᱡᱚᱡᱚᱢ ᱨᱮᱭᱟᱜ ᱠᱚ ᱵᱮᱵᱚᱥᱛᱟ ᱞᱮᱫᱼᱟ ৷ ᱫᱤᱱᱱᱟᱛᱷ ᱵᱮᱡᱽ ᱵᱚᱨᱩᱣᱟ ᱨᱮᱱ ᱪᱷᱩᱴᱠᱤ ᱮᱨᱟ ᱴᱷᱚᱱᱮᱥᱚᱨᱤ ᱫᱟᱠᱟ ᱩᱛᱩ ᱪᱚᱸᱫᱟ ᱠᱟᱛᱮ ᱦᱚᱲᱢᱚ ᱢᱚᱡᱽ ᱵᱟᱭ ᱟ.ᱭᱠᱟ.ᱣ ᱞᱮᱫ ᱛᱮ ᱞᱟ.ᱣᱠᱟ. ᱵᱷᱤᱛᱨᱤ ᱨᱮ ᱵᱚᱞᱚᱭᱮᱱᱟ ᱟᱨ ᱚᱱᱰᱮ ᱜᱮ ᱢᱤᱫᱴᱟᱹᱝ ᱜᱤᱫᱽᱨᱟ.ᱭ ᱡᱟᱱᱟᱢ ᱠᱮᱫᱮᱭᱟ ৷ ᱩᱱᱤ ᱜᱤᱫᱽᱨᱟ. ᱜᱮ ᱞᱚᱠᱷᱢᱤᱱᱟᱛᱷ ᱵᱮᱡᱽ ᱵᱚᱨᱩᱣᱟᱭ ᱛᱟᱦᱮᱸ ᱠᱟᱱᱟ ৷ ᱟᱡᱟᱜ ᱡᱚᱱᱚᱢ ᱤᱫᱤ ᱠᱟᱛᱮ ᱟᱯᱟᱛᱮᱫ ᱫᱚ ᱚᱞ ᱫᱚᱦᱚ ᱞᱮᱫᱼᱟ, ᱢᱮᱱᱠᱷᱟᱱ ᱱᱚᱶᱟ ᱚᱞ ᱧᱮᱞ ᱞᱟᱦᱟ ᱨᱮ ᱥᱮᱝᱜᱮᱞ ᱛᱮ ᱞᱚ ᱛᱚᱨᱚᱡ ᱮᱱᱛᱮ ᱟᱡᱟᱜ " ᱢᱚᱨ ᱡᱤᱣᱚᱱᱚᱨ ᱦᱚᱶᱚᱨᱚᱱᱤ" ᱨᱮ ᱡᱚᱛᱚ ᱦᱚᱲ ᱵᱟᱰᱟᱭ ᱚᱪᱚ ᱠᱚ ᱞᱮᱠᱟ ᱢᱤᱫᱴᱟᱹᱝ ᱱᱤᱴ ᱥᱟᱞᱮ ᱥᱚᱫᱚᱨ ᱞᱮᱫᱼᱟ ৷ ᱚᱱᱟ ᱥᱚᱫᱚᱨ ᱥᱟᱞ ᱫᱚ ᱛᱟᱦᱮᱸ ᱠᱟᱱᱟ ᱑᱘᱖᱘ ᱥᱮᱨᱢᱟ ᱨᱮᱭᱟᱜ ᱱᱚᱵᱮᱢᱵᱚᱨ ᱪᱟᱸᱫᱚ ৷

ᱥᱮᱪᱮᱫ
᱑᱘᱘᱖ ᱥᱟᱞ ᱨᱮ ᱞᱚᱠᱷᱢᱤᱱᱟᱛᱷ ᱵᱮᱡᱽ ᱵᱚᱨᱩᱣᱟ ᱮᱱᱴᱨᱮᱱᱥ ᱵᱤᱱᱤᱰ ᱮ ᱯᱟᱥ ᱠᱮᱫᱼᱟ ৷ ᱮᱱᱴᱨᱮᱱᱥ ᱵᱤᱱᱤᱰ ᱯᱟᱥ ᱠᱟᱛᱮ ᱵᱮᱡᱽ ᱵᱚᱨᱩᱣᱟ ᱞᱟᱯᱷᱟᱝ ᱥᱮᱪᱮᱫ ᱞᱟ.ᱜᱤᱫ ᱠᱚᱞᱠᱟᱛᱟ ᱛᱮ ᱥᱮᱱ ᱞᱮᱱᱟ ৷ ᱠᱚᱞᱠᱟᱛᱟ ᱠᱚᱞᱮᱡᱽ ᱨᱮᱭᱟᱜ ᱨᱤᱯᱚᱱ ᱠᱚᱞᱮᱡᱽ ᱨᱮ ᱵᱷᱩᱨᱛᱤ ᱞᱮᱱᱟ ᱢᱮᱱᱠᱷᱟᱱ ᱯᱟᱲᱷᱟᱣ ᱢᱚᱡᱽ ᱛᱮ ᱵᱟᱝ ᱦᱩᱭ ᱞᱮᱱ ᱛᱟᱭᱟ ৷ ᱯᱟ.ᱦᱤᱞ ᱨᱮ ᱠᱚᱞᱠᱟᱛᱟ ᱨᱮᱭᱟᱜ ᱱᱟᱶᱟ ᱦᱚᱭ ᱦᱤᱥᱤᱫ ᱟᱡᱟᱜ ᱦᱚᱲᱢᱚ ᱞᱟ.ᱜᱤᱫ ᱢᱚᱡᱽ ᱵᱟᱝ ᱛᱟᱦᱮᱸ ᱠᱟᱱᱟ ৷ ᱫᱚᱥᱟᱨ ᱠᱟᱛᱷᱟ ᱠᱚᱞᱠᱟᱛᱟ ᱨᱮ ᱯᱟᱲᱦᱟᱣᱜ ᱥᱮᱱᱚᱜ ᱞᱟ.ᱜᱤᱫ ᱯᱚᱞᱚᱢ ᱮᱱᱛᱮ ᱮᱴᱟᱜ ᱯᱟ.ᱴᱷᱣᱟ. ᱠᱷᱚᱱ ᱛᱟᱭᱱᱚᱢ ᱨᱮ ᱛᱟᱦᱮᱱ ᱦᱩᱭᱮᱱ ᱛᱟᱭᱟ ৷ ᱢᱟᱪᱮᱛ ᱟᱜ ᱞᱮᱠᱪᱟᱨ ᱪᱮᱫ ᱵᱟᱝ ᱵᱩᱡᱷᱟ.ᱣ ᱫᱟᱲᱮᱭᱟᱜ ᱛᱮ ᱢᱚᱱ ᱦᱟᱫᱚᱥ ᱞᱮᱱ ᱛᱟᱭᱟ ৷ ᱱᱚᱝᱠᱟ ᱞᱮᱠᱟ ᱠᱚᱞᱮᱡᱽ ᱨᱮᱭᱟᱜ ᱥᱤᱠᱷᱱᱟ.ᱛ ᱟᱛᱨᱟ ᱵᱟ.ᱜᱤ ᱠᱟᱛᱮ ᱚᱲᱟᱜ ᱛᱮ ᱨᱩᱣᱟ.ᱲ ᱦᱮᱡ ᱮᱱᱟ ৷ ᱢᱮᱱᱠᱷᱟᱱ ᱟᱨᱦᱚᱸ ᱥᱮᱱ ᱠᱟᱛᱮ ᱠᱚᱞᱮᱡᱽ ᱥᱴᱨᱤᱴ ᱨᱮᱭᱟᱜ ᱢᱤᱫ ᱦᱚᱥᱴᱮᱞ ᱨᱮ ᱛᱟᱦᱮᱸ ᱠᱟᱛᱮ ᱯᱟᱲᱦᱟᱣᱜ ᱮ ᱮᱦᱚᱵ ᱠᱮᱫᱼᱟ ৷ 1890 ᱥᱮᱛᱢᱟ ᱨᱮ ᱠᱚᱞᱠᱟᱛᱟ ᱛᱮᱭᱟᱜ ᱜᱮᱱᱮᱨᱟᱞ ᱮᱥᱮᱢᱵᱞᱤ ᱠᱚᱞᱮᱡᱽ ᱠᱷᱚᱱ ᱵᱤ. ᱮ. ᱯᱟᱥ ᱞᱮᱫᱼᱟ ৷ ᱢᱤᱫᱴᱟᱹᱝ ᱪᱮᱛᱟᱱ ᱫᱟᱨᱡᱟ ᱨᱮᱱ ᱩᱠᱤᱞ ᱦᱩᱭᱩᱜ ᱞᱟ.ᱜᱤᱫ ᱨᱤᱯᱚᱱ ᱠᱚᱞᱮᱡᱽ ᱨᱮ ᱟᱨ ᱯᱨᱮᱥᱤᱰᱮᱱᱥᱤ ᱠᱚᱞᱮᱡᱽ ᱨᱮ ᱢᱮ. ᱮ. ᱨᱮᱦᱚᱸᱭ ᱵᱷᱩᱨᱛᱤ ᱞᱮᱱᱟ৷ ᱢᱮᱱᱠᱷᱟᱱ ᱢᱩᱪᱟ.ᱫ ᱨᱮ ᱵᱟᱱᱟᱨ ᱵᱤ. ᱮᱞ. ᱟᱨ ᱮᱢ. ᱮ. ᱦᱚᱸ ᱵᱟᱭ ᱯᱟᱥ ᱞᱮᱫᱼᱟ ৷ ᱱᱚᱱᱰᱮ ᱜᱮ ᱵᱮᱡᱽ ᱵᱚᱨᱩᱣᱟ ᱟᱜ ᱥᱮᱪᱮᱫ ᱡᱤᱭᱚᱱ ᱢᱩᱪᱟ.ᱫ ᱮᱱ ᱛᱟᱭᱟ ᱟᱨ ᱩᱠᱤᱞ ᱵᱟᱝ ᱵᱮᱱᱟᱣᱜ ᱮ ᱜᱚᱴᱟ ᱠᱮᱫᱼᱟ ᱾

ᱵᱟᱯᱞᱟ ᱡᱤᱭᱚᱱ
ᱵᱤ. ᱮ. ᱯᱟᱥ ᱛᱟᱭᱚᱢ ᱜᱮ ᱵᱚᱸᱜᱚ ᱫᱤᱥᱚᱢ ᱨᱮ ᱱᱟᱢᱰᱟᱠ ᱴᱷᱟ.ᱠᱩᱨ ᱜᱷᱟᱨᱚᱸᱡᱽ ᱨᱮᱱ ᱫᱮᱵᱮᱱᱫᱨᱚᱱᱟᱛᱷ ᱴᱷᱟᱠᱩᱨ ᱦᱚᱯᱚᱱ ᱮᱨᱟ ᱥᱟᱶᱮ ᱵᱟᱯᱞᱟ ᱮᱱᱟ ৷ ᱱᱩᱠᱤᱱ ᱨᱮᱱ ᱯᱮᱭᱟ ᱠᱩᱲᱤ ᱠᱚ ᱦᱩᱭ ᱞᱮᱱᱟ ৷

ᱠᱟ.ᱢᱤ ᱠᱟ.ᱥᱱᱤ
ᱵᱮᱡᱽ ᱵᱚᱨᱩᱣᱟ ᱟᱭᱤᱱ ᱟᱨ ᱮᱢ. ᱮ. ᱯᱟᱲᱦᱟᱣ ᱠᱟᱱ ᱚᱠᱛᱮ ᱨᱮ ᱜᱩᱣᱟᱦᱟᱴᱤ ᱨᱮᱱ ᱢᱤᱫ ᱢᱟᱨᱟᱝ ᱵᱮᱯᱟᱨᱤᱭᱟ. "ᱵᱚᱨᱩᱣᱟ - ᱯᱷᱩᱠᱚᱱ ᱵᱨᱟᱫᱟᱨᱥ" ᱨᱮᱱ ᱢᱮᱱᱮᱡᱟᱨ ᱵᱷᱚᱞᱟᱱᱟᱛᱷ ᱵᱚᱨᱩᱣᱟ ᱥᱟᱶ ᱛᱮ ᱧᱟᱯᱟᱢ ᱞᱮᱱᱟ ৷ ᱩᱱ ᱚᱠᱛᱮ ᱵᱷᱚᱞᱟᱱᱟᱛᱷ ᱫᱚ  ᱜᱩᱣᱟᱦᱟᱴᱤ ᱠᱷᱚᱱ ᱠᱚᱞᱠᱟᱛᱟᱭ ᱦᱮᱡ ᱮᱱᱟ  ᱵᱮᱵᱽᱥᱟᱭ ᱞᱟ.ᱜᱤᱫ ৷ ᱞᱚᱠᱷᱢᱤᱱᱽᱛᱷ ᱟᱨ ᱵᱷᱚᱞᱟᱱᱟᱛᱷ ᱵᱟᱱᱟᱨ ᱜᱮ ᱠᱤᱱ ᱜᱟᱛᱮᱭᱮᱱᱟ ᱟᱨ  ᱢᱤᱞᱟ.ᱣ ᱠᱟᱛᱮ ᱠᱟᱴ ᱨᱮᱭᱟᱜ ᱵᱮᱵᱥᱟ ᱠᱤᱱ ᱮᱦᱚᱵ ᱠᱮᱫᱼᱟ ৷ ᱛᱟᱭᱚᱢ ᱛᱮ ᱑᱙᱑᱖ ᱥᱮᱨᱢᱟ ᱠᱷᱚᱱ ᱑᱙᱑᱗ ᱦᱟ.ᱵᱤᱡ ᱠᱚᱞᱠᱟᱛᱟ ᱨᱮᱭᱟᱜ ᱣᱟᱨᱰ ᱠᱚᱢᱯᱟᱱᱤ ᱚᱯᱷᱤᱥ ᱨᱮ  ᱠᱟ.ᱢᱤ ᱞᱮᱫᱼᱟ, ᱛᱟᱭᱚᱢ ᱛᱮ ᱠᱟᱹᱢᱤ ᱨᱮᱭᱟᱜ ᱵᱤᱡᱽᱱᱮᱥ ᱢᱟᱨᱟᱝ ᱞᱟ.ᱜᱤᱫ ᱳᱰᱤᱥᱟ ᱨᱮᱭᱟᱜ ᱥᱚᱢᱵᱚᱞ ᱯᱩᱨ ᱨᱮ ᱛᱟᱦᱮᱸ ᱞᱮᱱᱟ ৷

ᱜᱚᱡ
ᱵᱮᱡᱽ ᱵᱚᱨᱩᱣᱟ ᱡᱤᱭᱚᱱ ᱨᱮᱭᱟᱜ ᱢᱩᱪᱟ.ᱫ ᱚᱠᱛᱮ ᱥᱚᱢᱵᱚᱞ ᱯᱩᱨ, ᱵᱟᱨᱚᱰᱟ, ᱵᱚᱢᱵᱟᱭ, ᱱᱟᱜᱯᱩᱨ ᱞᱮᱠᱟᱱ ᱟᱭᱢᱟ ᱡᱟᱜᱟ ᱨᱮ ᱛᱟᱦᱮᱸ ᱛᱟᱭᱚᱢ ᱑᱙᱓᱗ ᱥᱮᱨᱢᱟ ᱨᱮᱭᱟᱜ ᱑᱘ ᱟᱜᱚᱥᱴ ᱟᱥᱟᱢ ᱛᱮ ᱨᱩᱣᱟ.ᱲ ᱦᱮᱡ ᱮᱱᱟ ৷  ᱑᱙᱓᱘ ᱥᱮᱨᱢᱟ ᱨᱮᱱᱟᱜ ᱢᱟᱨᱪ  ᱪᱟᱸᱫᱚ ᱒᱖ ᱢᱟᱹᱦᱤᱛ ᱰᱤᱵᱨᱩᱜᱚᱲ ᱡᱟᱶᱟᱭ ᱜᱚᱝᱠᱮᱛ ᱚᱲᱟᱜ ᱨᱮ ᱵᱚᱸᱜᱟᱭᱮᱱᱟ ৷

ᱥᱟᱶᱦᱮᱫ ᱡᱤᱭᱚᱱ
ᱵᱮᱡᱽ ᱵᱚᱨᱩᱣᱟ ᱟᱜ ᱥᱟᱶᱦᱮᱫ ᱡᱤᱭᱚᱱ ᱠᱚᱞᱠᱟᱛᱟ ᱨᱮ ᱯᱟᱲᱦᱟᱣᱚᱜ ᱠᱷᱚᱱ ᱜᱮ ᱮᱦᱚᱵ ᱞᱮᱱ ᱛᱟᱭᱟ ৷ ᱚᱱᱰᱮ ᱜᱮ ᱪᱚᱱᱫᱨᱟ ᱠᱩᱢᱟᱨ ᱟᱜᱚᱛᱣᱟᱞᱟ ᱟᱨ ᱦᱮᱢ ᱪᱚᱱᱫᱨᱚ ᱜᱚᱥᱣᱥᱢᱤ ᱛᱟᱹᱠᱤᱱ ᱮ ᱧᱟᱢ ᱞᱮᱫ ᱠᱤᱱᱟ. ৷ ᱩᱱ ᱚᱠᱛᱮ ᱟᱥᱟᱢ ᱨᱮ ᱟᱥᱟᱢᱤᱭᱟ ᱯᱟ.ᱨᱥᱤ ᱠᱮᱱᱮᱴᱮᱡ ᱞᱟ.ᱜᱤᱫ ᱯᱮ ᱦᱚᱲ ᱢᱤᱞᱟ.ᱣ ᱠᱟᱛᱮ ᱟᱨᱦᱚᱸ ᱠᱚᱞᱠᱟᱛᱟ ᱨᱮ ᱯᱟᱲᱦᱟᱣᱜ ᱠᱟᱱ ᱯᱟ.ᱴᱷᱣᱟ. ᱠᱚ ᱥᱟᱶ " ᱚᱥᱟᱢᱤᱭᱟ ᱵᱷᱟᱥᱟ ᱩᱱᱱᱚᱛᱤ ᱥᱟᱫᱷᱤᱱᱤ ᱥᱚᱵᱷᱟ" ᱧᱩᱛᱩᱢ ᱟᱱ ᱵᱟ.ᱭᱥᱤ ᱠᱚ ᱵᱮᱨᱮᱫ ᱠᱮᱫᱼᱟ ৷ ᱱᱚᱶᱟ ᱵᱟ.ᱭᱥᱤ ᱨᱮᱭᱟᱜ ᱵᱷᱟᱡᱟᱱ ᱢᱮᱱ ᱛᱮ 1/᱑᱘᱘᱙ ᱥᱮᱨᱢᱟ ᱨᱮ "ᱡᱩᱱᱟᱠᱤ" ᱧᱩᱛᱩᱢ ᱟᱱ ᱯᱟᱛᱷᱟᱢ ᱠᱚ ᱩᱪᱷᱟ.ᱱ ᱠᱮᱫᱼᱟ ৷ ᱱᱚᱶᱟ ᱯᱟᱛᱷᱟᱢ ᱫᱟᱨᱟᱭ ᱛᱮ ᱜᱮ ᱵᱮᱡᱽ ᱵᱚᱨᱩᱣᱟ ᱯᱟ.ᱦᱤᱞ ᱥᱟᱶᱦᱮᱫ ᱦᱟᱨᱟ ᱵᱩᱨᱩᱭ ᱞᱟ.ᱜᱤᱫ ᱢᱚᱱᱮ ᱢᱩᱨᱩᱠ ᱠᱮᱫᱼᱟ ৷ ᱡᱚᱱᱟᱠᱤ ᱨᱮᱭᱟᱜ ᱯᱟ.ᱦᱤᱞ ᱥᱮᱨᱢᱟ ᱯᱟ.ᱦᱤᱞ ᱞᱮᱠᱷᱟ ᱨᱮ "ᱞᱤᱛᱤᱠᱟ" ᱧᱩᱛᱩᱢ ᱟᱱ ᱚᱱᱚᱞ ᱪᱷᱟᱯᱟ ᱞᱮᱱ ᱛᱟᱭᱟ ৷ ᱚᱱᱟ ᱛᱟᱭᱚᱢ ᱠᱷᱚᱱ ᱜᱮ ᱢᱤᱫ ᱞᱮᱛᱟᱲ ᱟᱥᱟᱢᱤᱭᱟ ᱥᱟᱶᱦᱮᱫ ᱪᱟᱨᱪᱟᱭ ᱮᱦᱚᱵ ᱮᱱᱟ ৷   

ᱡᱤᱭᱚᱱᱤ ᱠᱚ
 ᱢᱚᱨ ᱡᱤᱣᱚᱱᱚᱨ ᱦᱳᱶᱚᱨᱚᱱ (ᱯᱟ.ᱦᱤᱞ ᱦᱟ.ᱴᱤᱧ,1945)
 ᱢᱚᱨ ᱡᱤᱣᱚᱱᱟᱨ ᱦᱳᱶᱚᱨᱚᱱ (ᱫᱚᱥᱟᱨ ᱦᱟ.ᱴᱤᱧ, 1961)
 ᱰᱟᱝᱚᱨᱤᱭ ᱫᱤᱱᱱᱟᱛᱷ ᱵᱮᱡᱽ ᱵᱚᱨᱩᱣᱟ ᱦᱚᱝᱠᱷᱤᱯᱛᱚ ᱡᱤᱣᱚᱱ ᱪᱚᱨᱤᱛ
 ᱥᱷᱨᱤ ᱥᱷᱨᱤ ᱥᱚᱝᱠᱚᱨ ᱫᱮᱣ
 ᱥᱷᱨᱤ ᱥᱷᱨᱤ ᱥᱚᱝᱠᱚᱨᱫᱮᱣ ᱟᱨ ᱢᱟᱫᱷᱚᱣᱫᱮᱣ
ᱦᱩᱜ-ᱫᱤᱥᱟᱜ ᱚᱱᱚᱞ ᱠᱚ
 ᱛᱚᱛᱛᱣᱚ ᱠᱚᱛᱷᱟ
 ᱥᱷᱨᱤ ᱠᱨᱤᱥᱱᱚ ᱠᱚᱛᱷᱟ
ᱵᱷᱚᱜᱚᱣᱚᱛ ᱠᱚᱛᱷᱟ
ᱜᱟᱢᱟᱢ
ᱯᱚᱫᱩᱢ ᱠᱩᱶᱚᱨᱤ
ᱠᱟ.ᱦᱱᱤ ᱯᱚᱛᱚᱵ
 ᱦᱩᱨᱚᱵᱷᱤ
 ᱦᱥᱫᱷᱩᱠᱚᱛᱷᱟᱨ ᱠᱩᱠᱤ
ᱡᱳᱱ ᱵᱤᱨᱤ
ᱠᱮᱦᱚᱠᱩᱞᱤ
ᱜᱤᱫᱟ.ᱨ ᱥᱟᱶᱦᱮᱫ
 ᱵᱩᱲᱤ ᱟᱭᱚᱨ ᱦᱟᱫᱷᱩ
 ᱠᱚᱠᱟᱫᱮᱣᱛᱟ ᱞᱚᱨᱟ ᱟᱨᱩ ᱱᱟᱛᱤᱞᱚᱨᱟ
 ᱡᱩᱱᱩᱠᱟ
ᱥᱟ.ᱠᱷᱭᱟ.ᱛ